CELEX: 32020D1133
Language: fi
Date: 2020-07-30 00:00:00
Title: Neuvoston päätös (YUTP) 2020/1133, annettu 30 päivänä heinäkuuta 2020, Keski-Afrikan tasavallassa toteutettavasta Euroopan unionin YTPP-sotilaskoulutusoperaatiosta annetun päätöksen (YUTP) 2016/610 muuttamisesta (EUTM RCA)

31.7.2020   
               
               
                  FI
               
               
                  Euroopan unionin virallinen lehti
               
               
                  L 247/22
               
            
         NEUVOSTON PÄÄTÖS (YUTP) 2020/1133,
         annettu 30 päivänä heinäkuuta 2020,
         Keski-Afrikan tasavallassa toteutettavasta Euroopan unionin YTPP-sotilaskoulutusoperaatiosta annetun päätöksen (YUTP) 2016/610 muuttamisesta (EUTM RCA)
         EUROOPAN UNIONIN NEUVOSTO, joka
         ottaa huomioon Euroopan unionista tehdyn sopimuksen ja erityisesti sen 42 artiklan 4 kohdan ja 43 artiklan 2 kohdan,
         ottaa huomioon unionin ulkoasioiden ja turvallisuuspolitiikan korkean edustajan ehdotuksen,
         sekä katsoo seuraavaa:
         
                     (1)
                  
                  
                     Neuvosto hyväksyi 19 päivänä huhtikuuta 2016 päätöksen (YUTP) 2016/610 (1), jolla perustettiin Keski-Afrikan tasavallassa toteutettava Euroopan unionin YTPP-sotilaskoulutusoperaatio (EUTM RCA), jolla on toimeksianto, joka päättyy 24 kuukauden kuluttua operaation täyden toimintavalmiuden saavuttamisesta eli 19 päivänä syyskuuta 2018, sekä kyseisen ajan kattava rahoitusohje.
                  
               
                     (2)
                  
                  
                     Neuvosto hyväksyi 30 päivänä heinäkuuta 2018 päätöksen (YUTP) 2018/1082 (2), jolla EUTM RCA:n toimeksiantoa jatkettiin 19 päivään syyskuuta 2020.
                  
               
                     (3)
                  
                  
                     Operaation strategisen tarkastelun perusteella poliittisten ja turvallisuusasioiden komitea suositti 28 päivänä toukokuuta 2020, että EUTM RCA:n toimeksiantoa jatketaan kahdella vuodella.
                  
               
                     (4)
                  
                  
                     EUTM RCA:ta olisi koordinoitava Keski-Afrikan tasavallassa toteutettavan Euroopan unionin YTPP-neuvontaoperaation (EUAM RCA) kanssa, kun EUAM RCA on käynnistetty, ja muiden kansainvälisten toimijoiden, erityisesti Yhdistyneiden kansakuntien yhdennetyn moniulotteisen Keski-Afrikan vakauttamisoperaation (MINUSCA), kanssa, jotta varmistetaan johdonmukaisen yhdennetyn tuen tarjoaminen Keski-Afrikan tasavallan hallitukselle ja turvallisuusjoukoille.
                  
               
                     (5)
                  
                  
                     Päätös (YUTP) 2016/610 olisi sen vuoksi muutettava vastaavasti.
                  
               
                     (6)
                  
                  
                     Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyssä, Tanskan asemasta tehdyssä pöytäkirjassa N:o 22 olevan 5 artiklan mukaisesti Tanska ei osallistu niiden unionin päätösten ja toimien valmisteluun ja täytäntöönpanoon, joilla on merkitystä puolustuksen alalla. Näin ollen Tanska ei osallistu tämän päätöksen antamiseen, päätös ei sido Tanskaa eikä sitä sovelleta Tanskaan, eikä Tanska osallistu EUTM RCA:n rahoittamiseen,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Muutetaan päätös (YUTP) 2016/610 seuraavasti:
            
                        1)
                     
                     
                        Muutetaan 1 artikla seuraavasti:
                        
                                    a)
                                 
                                 
                                    muutetaan 2 kohta seuraavasti:
                                    
                                                i)
                                             
                                             
                                                korvataan a alakohta seuraavasti:
                                                
                                                            ”a)
                                                         
                                                         
                                                            strategista neuvontaa presidentin kanslialle, puolustusministeriölle, sotilashenkilöstölle ja asevoimille myös siviili-sotilasyhteistyöstä;”
                                                         
                                                      
                                          
                                                ii)
                                             
                                             
                                                kumotaan d alakohta;
                                             
                                          
                              
                                    b)
                                 
                                 
                                    korvataan 4 kohta seuraavasti:
                                    
                                       ”4.   EUTM RCA:ta koordinoidaan Keski-Afrikan tasavallassa toteutettavan Euroopan unionin YTPP-neuvontaoperaation (EUAM RCA) ja muiden kansainvälisten toimijoiden, erityisesti MINUSCAn, kanssa, jotta varmistetaan johdonmukaisen yhdennetyn tuen tarjoaminen Keski-Afrikan tasavallan hallitukselle ja turvallisuusjoukoille.”
                                    
                                 
                              
                  
                        2)
                     
                     
                        Korvataan 7 artiklan 4 kohta seuraavasti:
                        
                           ”4.   EU:n operaation joukkojen komentajan, unionin toimijoiden, erityisesti EUAM RCA:n, ja operaation kannalta keskeisten paikallisten strategisten kumppanien väliset koordinointijärjestelyt määritellään operaatiosuunnitelmassa.”
                        
                     
                  
                        3)
                     
                     
                        Lisätään 10 artiklaan kohta seuraavasti:
                        
                           ”4.   Rahoitusohje EUTM RCA:n yhteisiä kustannuksia varten 20 päivänä syyskuuta 2020 alkavalle ja 19 päivänä syyskuuta 2022 päättyvälle kaudelle on 36 960 000 euroa. Päätöksen (YUTP) 2015/528 25 artiklan 1 kohdassa tarkoitettu rahoitusohjeen prosenttiosuus on 0 %, ja kyseisen päätöksen 34 artiklan 3 kohdassa tarkoitettu prosenttiosuus on 10 % sitoumusten osalta ja 0 % maksujen osalta.”
                        
                     
                  
                        4)
                     
                     
                        Korvataan 13 artiklan 2 kohta seuraavasti:
                        
                           ”2.   EUTM RCA päättyy 19 päivänä syyskuuta 2022.”
                        
                     
                  
         
            2 artikla
            Tämä päätös tulee voimaan päivänä, jona se hyväksytään.
         
         
            Tehty Brysselissä 30 päivänä heinäkuuta 2020.
            
               
                  Neuvoston puolesta
               
               
                  Puheenjohtaja
               
               M. ROTH
            
         
         
            (1)  Neuvoston päätös (YUTP) 2016/610, annettu 19 päivänä huhtikuuta 2016, Keski-Afrikan tasavallassa toteutettavasta Euroopan unionin YTPP-sotilaskoulutusoperaatiosta (EUTM RCA) (EUVL L 104, 20.4.2016, s. 21).
         
            (2)  Neuvoston päätös (YUTP) 2018/1082, annettu 30 päivänä heinäkuuta 2018, Keski-Afrikan tasavallassa toteutettavasta Euroopan unionin sotilaskoulutusoperaatiosta annetun päätöksen (YUTP) 2016/610 muuttamisesta (EUVL L 194, 31.7.2018, s. 140).